als_Latn dik_Latn sag_Latn
Përshtatja e make up-it me lëkurën nuk qëndron vetëm ne gjetjen e tonalitetit të duhur apo grimimit sipas formës të fytyrës, me kalimin e moshës grimi duhet të përshtatet edhe me nevojat e lëkurës. Problemet më të mëdha që shfaqen me moshën janë shenjat e plakjes, si humbja e elasticitetit ose shfaqja e rrudhave. Ju nuk mund t'i zhdukni këto probleme totalisht, por me disa "hile" mund ta minimizoni shumë dukjen e tyre.
Filloni nga kujdesi për lëkurën, pasi duhet një trajtim që në bazë që të arrini një pamje perfeke.
Kremi Premium La Creme Soyeuse nga Lierac është frymëzuar nga mjekësia rigjeneruese dhe është krijuar për të korrigjuar shenjat e moshës. Ky krem duket si një mrekulli Anti-Aging në një dorezë kadifeje, që korrigjon të gjitha shenjat e plakjes: rrudhat e thella, humbja e elasticitetit, çngjyrimet e tonalitetit, njollat e errëta, poret e dukshme dhe cilësia e lëkurës në total. Pas përdorimit, ky krem do qëndrojë si një filtër perfeksionues në lëkurë.
Aplikojeni këtë krem duke e masazhuar në fytyrë para se të filloni grimin dhe prisni disa minuta që lëkura ta përthithë sa më mirë. La Creme Soyeuse përmban 8,5% Premium cellular complex dhe 5% Acid Hyaluronik si përbërësit e tij aktivë. Gjithashtu ky krem përmban agjentë matifikues të cilët e përthyejnë dritën në mënyrë perfekte për ti zbehur rrudhat.
Më pas vazhdoni me fondatinën. Duhet një fondatinë e lehtë, por jo me shkëlqim, në të njëjtën kohë jo shumë matifikuese, pasi kjo do ta theksonte pamjen e rrudhave.
Perfekte për këtë punë është fondatina Face and Body nga MAKE UP FOR EVER.
Aplikojeni fondatinën me një furçë ose sfungjer dhe në zonat ku keni nevojë për më shumë mbulim, përdorni një korrektor si HD Concealer nga MAKE UP FOR EVER.
Mos përdorni pudër fiksuese, pasi ajo rrezikon të depozitohet në rrudha dhe ta theksojë pamjen e tyre.
Gjithashtu hiqni dore nga produktet me shkëlqim, si tonet e syve apo highlighter, pasi ato theksojnë teksturën e lëkurës.
Përdorni një Blush kremoz për faqet si HD nga MAKE UP FOR EVER, pasi ai përzihet shumë bukur me lëkurën dhe duket si një skuqje natyrale. Blush-i është një produkt që i rikthen lëkurës ngjyrë, duke ju dhënë një pamje më rinore dhe të shëndetshme.
als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn